Viesienas pagasts
Viesienas pagasts (līdz 1925. gadam Lautera-Viesienas pagasts) bija viena no Madonas apriņķa (līdz 1924. gadam Cēsu apriņķa) pašvaldībām tā dienviddaļā. Robežojās ar Lubejas, Kusas, Grostonas, Bērzaunes, Vestienas un Vējavas pagastiem. Pagasta valde atradās Viesienā. 1945. gada 1. augustā pagastā izveidoja Gaiziņkalna un Viesiena ciema padomes. Pagastu likvidēja 1949. gada 31. decembrī, ciemus iekļaujot Madonas rajonā. Mūsdienās Viesienas pagasta teritorija iekļauta Madonas novada Aronas, Bērzaunes un Vestienas pagastos.